text: Гласуваха единодушно концесията на ст. "Тодор Диев" - DC news
  Почина италианският композитор Енио Мориконе - преди 30 мин
  Гласуваха единодушно концесията на ст. "Тодор Диев"
  Общинският съвет на Пловдив даде 3-месечен срок на Ботев да погаси задълженията си в размер на 228 417 лева
  Общинският съвет на Пловдив гласува единодушно концесията на стадион "Тодор Диев" с 40 гласа "за"на днешната си сесия. Феновете обаче трябва да знаят, че до подписването на договор има процедури и законови срокове и реално това ще стане за около месец.
  Междувременно ръководството на Спартак (Пловдив) работи по проекта за стадиона и веднага след като концесионният договор стане факт, проектът ще бъде презентиран пред пловдивската общественост.
  Ръководството на Ботев (Пловдив) пък има на разположение 3 месеца, за да изплати концесионните си задължения към Общината. В противен случай администрацията ще предприеме принудително събиране, става ясно от Доклада за изпълнение на концесиите, който пловдивският Общински съвет разгледа и прие на днешната си сесия.
  Задълженията са за спортния комплекс в квартал "Коматево" и за стадион "Христо Ботев". Общата сума, която ръководството на клуба дължи към този момент, възлиза на 228 417 лева.